**Priviri mumificate**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trebuie să curăţ petele de sânge

din interiorul pantofilor

ţi-am spus să nu încerci

să te sinucizi în mine

prin indescifrabila

croşetare a neuronilor

ai călcat de atâtea ori în străchini

tăindu-te în propriile ascuţişuri

îţi simt ADN-ul pe limbă când mănânc

mi-ai înviat toţi morţii

i-ai pus la masă

rupe-ţi carnea cu oasele lor

transformă-ţi binarul schelet

în cuvânt

o să deschid fereastra

să îţi arunc

privirile mumificate la gunoi

sau în ochii orbilor

e o metodă mai bună